गिबिआवनो पुलिसखौ नुनानै जुवारी आरो जुवायाव बाहागो लानाय सुबुंफोरा खारलाङोब्लाबो दान्दिसे समनि उनाव जुवारी आरो जुवायाव बाहागो लानाय सुबुंफोरा ज’ जानानै पुलिसनि सायाव गाग्लोबनो थियारी जायो। बाजिनिबो बारा गारिआव फैनाय माखासे सुबुंफोरा पुलिसनि दोलोखौ सोरगिदिं बेंखननानै लानायाव थासारिआ दुंहाव जायो। थासारिखौ सामलायनो पुलिसआ उदाङाव माखासे राउन्द गुलि गावनांगौ जायो। पुलिसआ जुवानि बेसादफोरखौ बोखांनानै लानो हायोब्लाबो रावबो सुबुंखौ हमनो हायासै।